
Narva Kreenholmi Gümnaasiumi 2018/2019. õppeaasta koolivaheajad
1. Asjaolud ja menetluse käik
Põhikooli- ja gümnaasiumiseaduse § 24 lõike 7 kohaselt sätestatakse üldhariduskoolide koolivaheajad haridus- ja teadusministri määrusega. 2018/2019., 2019/2020. ja 2020/2021. õppeaasta koolivaheajad on sätestatud 07.12.2017. a määrusega nr 33. Põhikooli- ja gümnaasiumiseaduse § 24 lõike 7 kohaselt võib kooli pidaja direktori ettepanekul ja hoolekogu nõusolekul kehtestada haridus- ja teadusministri kehtestatud koolivaheaegadest erinevad koolivaheajad. Narva Linnavalitsuse Kultuuriosakonnale on esitatud 15.08.2018. a. Narva Kreenholmi Gümnaasiumi taotlus nr 1-7/853, milles õppeasutuse direktor taotleb kehtestada asutuse 2018/2019. õppeaasta koolivaheajad, mis erinevad haridus- ja teadusministri määrusega kehtestatud vaheaegadest. Koolivaheaegade muutmisele andis 13.06.2018. a Narva Kreenholmi Gümnaasiumi hoolekogu nõusoleku.
2. Õiguslikud alused
2.1 Põhikooli- ja gümnaasiumiseaduse § 24 lõike 7 kohaselt võib kooli pidaja direktori ettepanekul ja hoolekogu nõusolekul kehtestada haridus- ja teadusministri kehtestatud koolivaheaegadest erinevad koolivaheajad.
2.2 Narva Linnavolikogu delegeeris 10.02.2011. a määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõikega 1 põhikooli- ja gümnaasiumiseaduse § 24 lõikega 7 ettenähtud küsimuse lahendamise Narva Linnavalitsusele.
3. Otsus

Kehtestada Narva Kreenholmi Gümnaasiumi 2018/2019. õppeaasta koolivaheajad alljärgnevalt:

I vaheaeg 22. oktoober 2018. a kuni 28. oktoober 2018. a;
II vaheaeg 24. detsember 2018. a kuni 6. jaanuar 2019. a;

III vaheaeg 25. märts 2019. a kuni 31. märts 2019. a;

IV vaheaeg (v.a lõpuklassid) 05. juuni 2019. a kuni 31. august 2019. a.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega  sätestatud korras.

